Samkvæmt Landlæknisembættinu er mælt með daglegri hreyfingu í minnst 30 mínútur . Mælt er með hollu mataræði með nægu D-vítamíni og kalki til að minnka líkurnar á beinþynningu . Einnig eru jafnvægisæfingar mjög gagnlegar ásamt styrktar - og teygjuæfingum . Regluleg hreyfing getur minnkað líkurnar á ótímabærum byltum . Forvarnir gegn beinþynningu geta fækkað beinbrotum og þannig stuðlað að farsælli öldrun . Styrktaræfingar eru sérstaklega mikilvægar þegar komið er á efri ár því hluti af líkamlegum breytingum er rýrnun vöðvamassa . Nauðsynlegt er að borða vel af próteini , vítamínum , steinefnum og trefjum til að viðhalda og bæta líkamsorkuna og vöðvamassann . Meltingarstarfsemi líkamans örvast sem aftur minnkar líkur á óþægindum tengdum meltingartruflunum og hægðartregðu auk þess sem ónæmis - og taugakerfi líkamans styrkjast . Að ganga til dæmis upp í mót einn daginn og niður í mót annan daginn ásamt því að ganga bæði á jafnsléttu og ójöfnu undirlagi . Ganga á ójöfnu undirlagi eykur virkni vöðva sem ekki þurfa að vinna svo mikið þegar gengið er á sléttu undirlagi . Skóbúnaður er alltaf mikilvægur . Í fyrsta lagi þarf skórinn að passa vel á fótinn , hann þarf að vera stöðugur og sólinn mjúkur og sterkur . Þegar gengið er í móa eða á mishæðóttu landi er gott að vera í skóm sem ná upp á ökkla . Við kaup á göngustöfum þarf að taka mið af hversu hár notandinn er . Mikilvægt er að olnboginn sé í rúmlega 90 gráðum þegar haldið er í skaftið . Það er fátt betra en að teygja á vöðvum líkamans eftir góðan göngutúr . Teygjuæfingar auka hreyfigetu líkamans og stuðla að auknu gönguöryggi . Höfundar eru : Steinunn Leifsdóttir og Ásdís Halldórsdóttir Heilsuhringurinn var stofnaður í ágúst 1978 .